### Beslutning

Godkendt med Økonomiudvalgets tilføjelse.

### Sagsfremstilling

## Resume og sagens baggrund

Hjælpemiddelteamet har gennemgået sagsbehandlingsfristerne på for kropsbårne
hjælpemidler og foreslår, at sagsbehandlingsfristerne for skinner og proteser
forlænges. Øvrige sagsbehandlingsfrister på hjælpemiddelområdet anbefales
fastholdt.

## Indstillinger

Direktøren indstiller, at sagsbehandlingsfristerne godkendes.

## Behandling

Ældre- og
sundhedsudvalget, Økonomiudvalget, Kommunalbestyrelsen.

## Sagsfremstilling

Sagsbehandlingsfristerne har været drøftet i Ældre- og Sundhedsudvalget den
17. april samt den 12. juni; efter forslaget var til høring i Handicaprådet og
i Seniorrådet. På mødet den 12. juni ønskede Ældre- og Sundhedsudvalget at
blive præsenteret for sagsbehandlingsfrister i andre kommuner og få belyst muligheden
for at skinner og proteser får hver sin sagsbehandlingsfrist. Udvalget ønskede,
at sagsbehandlingsfristen for skinner bliver kortere end sagsbehandlingsfristen
for proteser.

Hjælpemiddelteamet foreslår på baggrund af gennemgangen af
sagsbehandlingsfristerne og en faglig vurdering, at sagsbehandlingsfristen for
skinner og proteser forlænges fra fire til otte uger, hvilket er to uger mindre
end først foreslået og fastholdes som én sagsbehandlingsfrist.

|  |  |  |
| --- | --- | --- |
| Sagsområde | Nuværende sagsbehandlingsfrist | Fremtidig sagsbehandlingsfrist |
| Fritidskørsel –  §11 Lov om trafikselskaber | 2 uger | 2 uger |
| Genbrugshjælpemidler –  § 112 Serviceloven | 26 uger | 26 uger |
| Ganghjælpemidler (rollatore/gangstativer) –  § 112 Serviceloven | 2 uger | 2 uger |
| Krobsbårne hjælpemidler –  § 112 serviceloven | 4 uger | 4 uger |
| Skinner og protester –  § 112 Serviceloven | 4 uger | 8 uger |
| Forbrugsgoder –  § 113 Serviceloven | 26 uger | 26 uger |
| Bil -  § 114 Serviceloven | 36 uger | 36 uger |
| Boligændringer -  §116 Servieloven | 36 uger | 36 uger |
| Individuel transport –  § 117 Serviceloven | 2 uger | 2 uger |

I sammenligningen af sagsbehandlingsfrister er der taget udgangspunkt i de
omkringliggende kommuner i [adresse] om [adresse]; [adresse], Holbæk
og [adresse]. Oversigt over sagsbehandlingsfrister er vedlagt som bilag.
Kommunernes sagsbehandlingsfrister er ikke umiddelbart helt sammenlignelige, da
opdelingen af hjælpemidler og tilhørende sagsbehandlingsfrist er forskellige.

I [adresse] er sagsbehandlingsfristen for skinner og proteser delt
op i enkle sager og øvrige sager (bl.a. skinner, arm- og benproteser) med en
sagsbehandlingsfrist på henholdsvis seks uger og fire måneder. Ved genbevilling
er sagsbehandlingsfristen fastsat til fire uger.

I Holbæk kommune er sagsbehandlingsfristen for en lang række kropsbårne
hjælpemidler på seks uger og genbevilling heraf på tre uger. Øvrige kropsbårne
hjælpemidler har en sagsbehandlingsfrist på tre uger.

I Lejre Kommune er der for alle kropsbårne hjælpemidler en
sagsbehandlingsfrist på seks uger for nye ansøgninger og fire uger ved
genbevilling.

I Kalundborg Kommune er sagsbehandlingsfristen, som nævnt, på fire uger, men
der er ikke fastsat sagsbehandlingsfrist for genbevillinger. Disse bevilges
typisk uden indhentelse af nye oplysninger og har dermed en kortere
sagsbehandlingstid.

Hjælpemiddelteamet har kontaktet de tre nævnte kommuner i forhold til, om de
overholder sagsbehandlingsfristerne. Det generelle billede er, at kommunerne
har svært ved at overholde fristerne, og de er udfordret ift. budget, personale
og organisationsændringer ifm. besparelser.

Efter vedtagelsen af de nuværende sagsbehandlingsfrister for Kalundborg
Kommune er lovgivningen på sagsbehandlingsområdet ændret, så indhentning af
oplysninger til sagen, fx yderligere oplysninger via bl.a. borger, læge,
sygehus eller speciallæge, nu indgår som en del af sagsbehandlingstiden. Det
betyder, at der er mindre tid til den faktiske sagsbehandling og derfor er
der behov for at få forlænget sagsbehandlingsfristen for både skinner og
proteser for at overholde fristen på de individuelt, tilpassede
hjælpemidler. Sagsbehandlingsfristen af skinner og proteser følger samme
procedure og derfor anbefales det, at sagsbehandlingsfristen ikke opdeles
yderligere.

Hver enkelt sag bliver vurderet ved modtagelsen og efterfølgende
sagsbehandlet. Mens sagsbehandlingen foregår, er borgeren hovedsageligt i et
træningsforløb på sygehuset eller i træning i kommunalt regi, så deres
funktionstab ikke forværres.

På baggrund af sammenligningen af sagsbehandlingsfristerne i de øvrige
kommuner i sundhedsklyngen og deres erfaring med vanskeligheden i at overholde
de forholdsvis korte frister samt en større administrativ opgave ved flere
sagsbehandlingsfrister, anbefaler administrationen, at der holdes fast i, at
skinner og proteser har samme sagsbehandlingsfrist, og at
sagsbehandlingsfristen fastsættes til otte uger. I gennemsnit vil de fleste
skinner og proteser blive bevilget i løbet af kortere tid end de otte uger, men
det forventes, at sagsbehandlingsfristen samlet set vil kunne overholdes.

Alle andre sagsbehandlingsfrister fastholdes.

## Økonomiske konsekvenser

Ingen.

### Sagens forløb

04-09-2023 Ældre- og Sundhedsudvalget
Anbefales.
13-09-2023 Økonomiudvalget

Økonomiudvalget anbefaler Ældre- og Sundhedsudvalgets indstilling med den tilføjelse, at der ved genbehandling af fornyet ansøgning om hjælpemidler kan imødeses en kortere sagsbehandlingstid end den maksimale.